CELEX: 52016PC0781
Language: ro
Date: 2016-12-07
Title: Propunere de REGULAMENT AL CONSILIULUI de stabilire, pentru 2017, a posibilităților de pescuit pentru anumite resurse halieutice și grupe de resurse halieutice din Marea Neagră

COMISIA EUROPEANĂ
            Brussels, 7.12.2016
            COM(2016) 781 final
            2016/0386(NLE)
            Propunere de
            REGULAMENT AL CONSILIULUI
            de stabilire, pentru 2017, a posibilităților de pescuit pentru anumite resurse halieutice și grupe de resurse halieutice din Marea Neagră
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               Motivele și obiectivele propunerii
            
            
               Regulamentul (CE) nr. 1380/2013 al Parlamentului European și al Consiliului privind politica comună în domeniul pescuitului (PCP), de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului, are scopul de a garanta exploatarea resurselor acvatice vii în condiții economice, ecologice și sociale sustenabile. Un instrument important în acest sens îl constituie stabilirea anuală a posibilităților de pescuit.  
            
            
               Obiectivul prezentei propuneri este de a stabili, pentru 2017, posibilitățile de pescuit ale statelor membre pentru stocurile de pește cele mai importante din punct de vedere comercial din Marea Neagră.20
            
            
               Contextul general
            
            
               Deși stocurile de pește din Marea Neagră exploatate de Bulgaria și România sunt împărțite cu țări din afara UE, de exemplu cu Turcia, Ucraina, Georgia și Federația Rusă, nu s-au stabilit capturi totale admisibile (TAC) la nivel regional între țările din interiorul și din afara UE. În fiecare an, începând din 2008, Uniunea Europeană a stabilit cote autonome pentru stocurile de calcan și șprot, pentru a garanta aplicarea corectă a normelor PCP.
            
            
               Activitățile de pescuit care exploatează șprot au o mare importanță socio-economică pentru țările cu ieșire la Marea Neagră. Conform evaluării Comitetului științific, tehnic și economic pentru pescuit (CSTEP) privind Marea Neagră pentru perioada 2015-2016, în 2014 țările UE au pescuit 4 % din stocurile de șprot capturate în Marea Neagră, respectiv 14 % în 2013 și 9 % în 2012, potrivit debarcărilor raportate oficial. Conform raportului de ședință din 2016 al Comisiei Generale pentru Pescuit în Marea Mediterană (CGPM), stocurile de șprot din Marea Neagră sunt exploatate în mod durabil.
            
            
               Activitățile de pescuit care exploatează calcan au o mare importanță socio-economică pentru țările cu ieșire la Marea Neagră. Conform evaluării CSTEP privind Marea Neagră pentru perioada 2015-2016, stocul de calcan este epuizat. În conformitate cu raportul de ședință din 2016 al CGPM, stocurile de calcan din Marea Neagră sunt supraexploatate și în exploatare excesivă. În 2014, țările UE au pescuit 7 % din stocurile de calcan capturate în Marea Neagră, respectiv 5,5 % în 2013 și 4,6 % în 2012, potrivit debarcărilor raportate oficial și estimărilor privind pescuitul INN (ilegal, nedeclarat și nereglementat). Astfel, necesitatea de a institui un program internațional de refacere a stocurilor de calcan în tot bazinul Mării Negre a fost una din prioritățile Comisiei în ultimii ani. În această privință, s-au înregistrat progrese cu ocazia reuniunii anuale a CGPM din 2015, când a fost aprobată propunerea UE de a lua măsuri pentru a preveni, descuraja și elimina pescuitul INN de calcan în Marea Neagră
                  1
                și cu ocazia reuniunii anuale a CGPM din 2016, când a fost adoptată propunerea UE de monitorizare științifică, de gestionare și de control al pescuitului de calcan în Marea Neagră
                  2
               . 
            
            
               Ponderea capturilor la nivelul statelor riverane a fost drastic modificată ca urmare a recentei integrări a Crimeei în Federația Rusă, care a dus la redefinirea zonelor economice exclusive (ZEE) în Marea Neagră.
            
            
               Contextul propunerii este prezentat succint în Comunicarea Comisiei privind o consultare referitoare la posibilitățile de pescuit pentru 2016 [COM(2015) 239 final]. 
            
            
               În acest an, nu au putut fi culese date din cauza unor probleme legate de disponibilitatea datelor provenite din surse din afara UE. În consecință, avizul științific privind posibilitățile de pescuit în Marea Neagră pentru 2017 nu va putea fi oferit de CSTEP în cadrul reuniunii prevăzute în septembrie 2016, prezentarea lui fiind amânată sine die. Avizele științifice disponibile în această etapă corespund evaluării stocurilor în cauză realizată anul trecut de CSTEP și în martie 2016 de Grupul de lucru pentru evaluarea stocurilor al CGPM. Având în vedere situația îngrijorătoare a stocurilor de calcan confirmată de CGPM în 2016, statutul acestui stoc va rămâne același: supraexploatat.
            
            
               Propunerea va trebui să fie actualizată în cazul în care apar noi avize și informații, emise de CSTEP sau de Grupul de lucru pentru evaluarea stocurilor al CGPM. Evaluarea realizată de acest grup de lucru va fi aprobată de CGPM cel mai devreme în al 2-lea trimestru al anului 2017. Prin urmare, concluziile sale ar putea fi indicative, dar nu ar putea fi considerate aviz științific oficial consolidat.
            
            
               Dispoziții în vigoare în domeniul propunerii
            
            
               Posibilitățile de pescuit și modalitatea de alocare a acestora statelor membre se reglementează anual. Ultimul act legislativ de acest fel este Regulamentul (UE) 2016/73 al Consiliului din 18 ianuarie 2016 de stabilire, pentru 2016, a posibilităților de pescuit pentru anumite stocuri de pește și grupe de stocuri de pește din Marea Neagră
                  3
               .
            
            
               În afară de posibilitățile anuale de pescuit, ar trebui menționate următoarele măsuri relevante pentru activitățile de pescuit din Marea Neagră vizate de prezenta propunere: 
            
            
               –Dimensiunile minime pentru conservare și dimensiunile minime ale ochiurilor de plasă pentru pescuitul de calcan din Marea Neagră sunt stabilite în Regulamentul (UE) nr. 227/2013 al Parlamentului European și al Consiliului din 13 martie 2013 de modificare a Regulamentului (CE) nr. 850/98 al Consiliului pentru conservarea resurselor de pescuit prin măsuri tehnice de protecție a puietului de organisme marine
                  4
                și a Regulamentului (CE) nr. 1434/98 al Consiliului de specificare a condițiilor în care heringul poate fi descărcat la țărm în scopuri industriale, altele decât consumul uman direct.
            
            
               –Recomandarea CGPM/37/2013/2 de stabilire a unui set de standarde minime pentru pescuitul de calcan utilizând setci fixe de fund și pentru conservarea cetaceelor din Marea Neagră, adoptată de Comisia Generală pentru Pescuit în Marea Mediterană (CGPM) în cadrul celei de-a 37-a sesiuni (Split, mai 2013).
            
            
               –Recomandarea CGPM/39/2015/3 de stabilire a unui set de măsuri pentru prevenirea, descurajarea și eliminarea pescuitului ilegal, nedeclarat și nereglementat de calcan în Marea Neagră, adoptată de Comisia Generală pentru Pescuit în Marea Mediterană (CGPM) în cadrul celei de-a 39-a reuniuni (Milano, mai 2015).
            
         
         
            
               –Recomandarea CGPM/39/2015/4 de stabilire a unor măsuri de gestionare a stocurilor de câine de mare din Marea Neagră, adoptată de Comisia Generală pentru Pescuit în Marea Mediterană (CGPM) în cadrul celei de-a 39-a reuniuni (Milano, mai 2015).
            
            
               –Recomandarea CGPM/40/2016/6 de stabilire a unor măsuri de monitorizare științifică, de gestionare și de control al pescuitului de calcan în Marea Neagră, adoptată de Comisia Generală pentru Pescuit în Marea Mediterană (CGPM) în cadrul celei de-a 40-a reuniuni anuale (St Julian, mai-iunie 2016).
            
            
               Coerența cu alte politici și obiective ale Uniunii
            
            
               Măsurile propuse sunt conforme cu obiectivele și normele politicii comune în domeniul pescuitului și cu politica de dezvoltare durabilă a Uniunii.
            
            
               2.REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI
            
            
               Obținerea și utilizarea expertizei
            
            
               Principalele organizații consultate/Principalii experți consultați
            
            
               Organizația științifică al cărei aviz a fost solicitat este Comitetul științific, tehnic și economic pentru pescuit (CSTEP).
            
            
               În fiecare an, Uniunea solicită avize științifice din partea CSTEP în legătură cu situația resurselor halieutice importante. CSTEP formulează avize conform termenilor de referință pe care îi primește de la Comisie. Cele mai recente și exacte recomandări la momentul discutării acestei propuneri în cadrul Consiliului vor acoperi toate stocurile de pește din Marea Neagră pentru care sunt propuse cote.
            
            
               Obiectivul final este aducerea și menținerea stocurilor la niveluri care să permită o producție maximă durabilă (MSY). Acest obiectiv a fost inclus în mod expres în noul Regulament de bază al PCP, în care se precizează, la articolul 2 alineatul (2), că el „trebuie să fie îndeplinit până în 2015, acolo unde este posibil, și [...] până cel târziu în 2020 pentru toate stocurile”. Această dispoziție reflectă angajamentul asumat de Uniune în raport cu concluziile Summitului mondial privind dezvoltarea durabilă desfășurat în 2002 la Johannesburg și cu planul de implementare propus cu acest prilej. 
            
            
               Consultarea părților interesate
            
            
               Părțile interesate au fost consultate prin intermediul Comunicării Comisiei privind consultarea referitoare la posibilitățile de pescuit pentru 2017. Fundamentele științifice ale propunerii vor fi furnizate de STECF. Toate rapoartele CSTEP sunt disponibile pe site-ul DG MARE.
            
            
               Evaluarea impactului
            
            
               Pe baza avizului științific, măsurile propuse vor avea drept rezultat menținerea posibilităților de pescuit actuale în Marea Neagră pentru navele de pescuit ale Uniunii în ceea ce privește volumul capturilor. Riscul unui impact negativ asupra refacerii populației este limitat prin măsuri suplimentare de control introduse și puse în aplicare de România și Bulgaria, în conformitate cu angajamentele asumate de aceste state membre în contextul adoptării regulamentului de stabilire, pentru 2016, a posibilităților de pescuit pentru anumite stocuri de pește în Marea Neagră.
            
            
               Propunerea nu reflectă numai preocupările pe termen scurt, ci face parte și dintr-o abordare pe termen mai lung, care urmărește adaptarea treptată a pescuitului la niveluri sustenabile pe termen lung.
            
            
               În consecință, abordarea urmărită în propunere poate determina, pe termen mediu și lung, o reducere a efortului de pescuit, dar și cote stabile sau în creștere pe termen lung. Se așteaptă ca, pe termen lung, abordarea să aibă drept efect un impact redus asupra mediului, ca urmare a adaptării efortului de pescuit, precum și debarcări stabile sau în creștere. Pe termen lung, sustenabilitatea activităților de pescuit va crește.
            
            
               3.ELEMENTELE JURIDICE ALE PROPUNERII
            
            
               Rezumatul acțiunii propuse
            
            
               Propunerea stabilește limitele de captură aplicabile în Marea Neagră activităților de pescuit din Uniune, în scopul realizării obiectivului politicii comune în domeniul pescuitului de garantare a unor niveluri ale activităților de pescuit care să fie sustenabile din punct de vedere biologic, economic și social.
            
            
               Temei juridic
            
         
         
            
               Temeiul juridic al prezentei propuneri îl constituie articolul 43 alineatul (3) din Tratatul privind funcționarea Uniunii Europene.
            
            
               Obligațiile Uniunii în ceea ce privește exploatarea sustenabilă a resurselor acvatice vii decurg din obligațiile prevăzute la articolul 2 din regulamentul de bază al PCP.
            
            
               Principiul subsidiarității
            
            
               Propunerea este de competența exclusivă a Uniunii, în conformitate cu articolul 3 alineatul (1) litera (d) din Tratatul privind funcționarea Uniunii Europene. În consecință, principiul subsidiarității nu se aplică.
            
            
               Principiul proporționalității
            
            
               Propunerea respectă principiul proporționalității din următorul motiv.
            
            
               Politica comună în domeniul pescuitului este o politică comună. În conformitate cu articolul 43 alineatul (3) din TFUE, Consiliului îi revine obligația de a adopta măsurile privind stabilirea și alocarea posibilităților de pescuit.
            
            
               Propunerea de regulament al Consiliului alocă posibilități de pescuit statelor membre. În conformitate cu articolul 16 alineatele (6) și (7) și cu articolul 17 din Regulamentul (UE) nr. 1380/2013, statele membre au libertatea de a aloca astfel de posibilități navelor care le arborează pavilionul după cum consideră oportun. Prin urmare, statele membre dispun de o marjă de manevră semnificativă în luarea deciziilor legate de modelele sociale și economice pe care le aleg pentru exploatarea posibilităților de pescuit care le sunt alocate.
            
            
               Propunerea nu are implicații financiare noi pentru statele membre. Acest regulament este adoptat anual de Consiliu, iar mijloacele publice și private necesare pentru punerea sa în aplicare există deja.
            
            
               Alegerea instrumentelor
            
            
               Instrumente propuse: regulament.
            
            
               Prezentul document este o propunere referitoare la gestionarea activităților de pescuit în temeiul articolului 43 alineatul (3) din TFUE și în conformitate cu articolul 16 din Regulamentul (UE) nr. 1380/2013.
            
            
               4.IMPLICAȚIILE BUGETARE
            
            
               Propunerea nu are implicații pentru bugetul Uniunii.
            
            
               5.ELEMENTE OPȚIONALE
            
            
               Simplificare
            
            
               Propunerea prevede în continuare simplificarea procedurilor administrative pentru autoritățile publice (ale Uniunii Europene sau naționale), deoarece conține dispoziții similare cu cele din regulamentul din 2016 privind posibilitățile de pescuit în Marea Neagră. 
            
            
               Clauza de reexaminare/de revizuire/privind încetarea de drept a efectelor juridice
            
            
               Întrucât propunerea se referă la un regulament anual pentru 2017, aceasta nu conține o clauză de revizuire.
            
            
               Explicație detaliată
            
         
         
            
               Propunerea stabilește posibilitățile de pescuit ale statelor membre pentru anumite resurse halieutice sau grupe de resurse halieutice din Marea Neagră în 2017. 
            
            
               Obligația de debarcare pentru stocurile capturate în cadrul anumitor activități de pescuit începe să devină aplicabilă de la 1 ianuarie 2015. În Marea Neagră, este vorba despre pescuitul de specii pelagice mici, și anume de șprot, care constituie unul din stocurile pentru care sunt prevăzute cote în prezentul regulament. Începând cu 1 ianuarie 2017, obligația de debarcare se va aplica tuturor capturilor pentru speciile care definesc activitățile de pescuit în Marea Neagră.
            
            
               Odată cu introducerea obligației de debarcare, în conformitate cu articolul 16 alineatul (2) din Regulamentul (UE) nr. 1380/2013, posibilitățile de pescuit propuse reflectă trecerea de la cantitatea debarcată la cantitatea capturată. Acest lucru se realizează pe baza avizelor științifice primite pentru stocurile de pește vizate de activitățile de pescuit prevăzute la articolul 15 alineatul (1) din Regulamentul (UE) nr. 1380/2013. Posibilitățile de pescuit ar trebui stabilite totodată în conformitate cu articolul 16 alineatele (1) (referitor la principiul stabilității relative) și (4) (referitor la obiectivele politicii comune în domeniul pescuitului și la regulile prevăzute în planurile multianuale). Valorile propuse reflectă avizele științifice și cadrul de stabilire a cotelor, prezentate în Comunicarea Comisiei privind consultarea referitoare la posibilitățile de pescuit pentru 2016. 
            
            
               Având în vedere intenția Comisiei de a asigura utilizarea sustenabilă a resurselor halieutice, în conformitate cu politica Uniunii și cu angajamentele internaționale, menținând totodată posibilitățile de pescuit la niveluri stabile, variațiile anuale ale posibilităților de pescuit sunt limitate atât cât este posibil, în funcție de situația unui anumit stoc de pește.
            
            
               În absența unei TAC convenite de țările riverane Mării Negre, cotele autonome ale UE alocate statelor membre sunt indicate în anexa la propunerea de regulament.
            
            
               În conformitate cu articolul 2 din Regulamentul (CE) nr. 847/96 al Consiliului
                  5
               , se propune ca articolele 3 și 4 să nu se aplice stocurilor vizate de prezentul regulament. Cu toate acestea, în conformitate cu articolul 15 alineatul (9) din Regulamentul (UE) nr. 1380/2013, flexibilitatea de la an la an prevăzută la articolul citat se aplică stocurilor care fac obiectul obligației de debarcare.
            
            
               2016/0386 (NLE)
            
            
               Propunere de
            
            
               REGULAMENT AL CONSILIULUI
            
            
               de stabilire, pentru 2017, a posibilităților de pescuit pentru anumite resurse halieutice și grupe de resurse halieutice din Marea Neagră
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 43 alineatul (3),
            
            
               având în vedere propunerea Comisiei Europene,
            
            
               întrucât:
            
            
               1.Articolul 43 alineatul (3) din tratat dispune că Consiliul, la propunerea Comisiei, adoptă măsurile privind stabilirea și repartizarea posibilităților de pescuit.
            
            
               2.Regulamentul (UE) nr. 1380/2013 al Parlamentului European și al Consiliului
                  6
                dispune că trebuie adoptate măsuri de conservare ținând seama de recomandările științifice, tehnice și economice disponibile, inclusiv, după caz, de rapoartele elaborate de Comitetul științific, tehnic și economic pentru pescuit (CSTEP).
            
            
               3.Consiliului îi revine sarcina de a adopta măsuri privind stabilirea și repartizarea posibilităților de pescuit pe zone sau pe grupuri de zone de pescuit din Marea Neagră, inclusiv anumite condiții legate funcțional de acestea, după caz. În conformitate cu articolul 16 alineatele (1) și (4) din Regulamentul (UE) nr. 1380/2013, posibilitățile de pescuit trebuie alocate între statele membre într-un mod care să asigure fiecărui stat membru o stabilitate relativă a activităților de pescuit pentru fiecare stoc sau tip de pescuit și în conformitate cu obiectivele politicii comune în domeniul pescuitului prevăzute la articolul 2 alineatul (2) din regulamentul respectiv.
            
            
               4.Posibilitățile de pescuit ar trebui stabilite pe baza avizelor științifice disponibile, luându-se în considerare aspectele biologice și socio-economice și asigurându-se totodată un tratament echitabil pentru toate sectoarele de pescuit, precum și pe baza opiniilor exprimate cu ocazia consultării părților interesate.
            
            
               5.Pentru pescuitul de șprot, obligația de debarcare menționată la articolul 15 alineatul (1) din Regulamentul (UE) nr. 1380/2013 se aplică de la 1 ianuarie 2015. Articolul 16 alineatul (2) din regulamentul respectiv prevede că, atunci când se introduce o obligație de debarcare pentru un stoc de pește, posibilitățile de pescuit se stabilesc ținând cont de trecerea de la stabilirea posibilităților de pescuit pentru a reflecta debarcările la stabilirea posibilităților de pescuit pentru a reflecta capturile.
            
            
               6.Utilizarea posibilităților de pescuit prevăzute în prezentul regulament face obiectul Regulamentului (CE) nr. 1224/2009 al Consiliului
                  7
               , în special al articolelor 33 și 34 din respectivul regulament, referitoare la înregistrarea capturilor și la transmiterea datelor privind epuizarea posibilităților de pescuit. Prin urmare, este necesar să se precizeze codurile care urmează să fie folosite de statele membre atunci când transmit Comisiei datele privind debarcările de stocuri care fac obiectul prezentului regulament.
            
         
         
            
               7.În conformitate cu articolul 2 din Regulamentul (CE) nr. 847/96 al Consiliului
                  8
               , trebuie identificate stocurile care fac obiectul diferitelor măsuri prevăzute de acesta.
            
            
               8.Pentru a evita întreruperea activităților de pescuit și pentru a asigura pescarilor din Uniune mijloace de existență, este important ca respectivele activități de pescuit în Marea Neagră să fie deschise la 1 ianuarie 2017. Din motive de urgență, prezentul regulament ar trebui să intre în vigoare imediat după publicarea sa.
            
            
               9.Posibilitățile de pescuit ar trebui utilizate în deplină conformitate cu dreptul aplicabil al Uniunii,
            
            
               ADOPTĂ PREZENTUL REGULAMENT:
            
            
               CAPITOLUL I
                  Obiect, domeniu de aplicare și definiții
            
            
               Articolul 1
               Obiect
            
            
               Prezentul regulament stabilește posibilitățile de pescuit prevăzute pentru navele de pescuit ale Uniunii care arborează pavilionul Bulgariei și României pentru anul 2017, pentru anumite stocuri de pește din Marea Neagră.
            
            
               a) Calcan (Psetta maxima)
            
            
               b) Șprot (Sprattus sprattus)
            
            
               Articolul 2
               Domeniul de aplicare
            
            
               Prezentul regulament se aplică navelor de pescuit ale Uniunii care își desfășoară activitatea în Marea Neagră.
            
            
               Articolul 3
               Definiții
            
            
               În sensul prezentului regulament, se aplică următoarele definiții:
            
            
               (a)"CGPM" înseamnă Comisia Generală pentru Pescuit în Marea Mediterană;
            
            
               (b)„Marea Neagră” constituie subzona geografică 29, astfel cum este definită în anexa I la Regulamentul (UE) nr. 1343/2011 al Parlamentului European și al Consiliului
                  9
               ;
            
            
               (c)„navă de pescuit” înseamnă orice navă echipată pentru exploatarea comercială a resurselor biologice marine;
            
            
               (d)„navă de pescuit a Uniunii” înseamnă o navă de pescuit care arborează pavilionul unui stat membru și care este înmatriculată în Uniune; 
            
            
               (e)
                     „stoc” înseamnă o resursă biologică marină existentă într-o anumită zonă de gestionare;
            
            
            
               (f)„cotă autonomă a Uniunii” înseamnă o limită a capturilor în mod autonom alocate navelor de pescuit ale Uniunii în lipsa unui acord asupra unui TAC; 
            
         
         
            
               (g)„evaluări analitice” înseamnă evaluări cantitative ale tendințelor unui anumit stoc, bazate pe date privind biologia și exploatarea stocului și despre care s-a stabilit în urma unei analize științifice că pot servi, din punct de vedere calitativ, drept bază pentru avize științifice privind opțiunile viitoare în materie de capturi.
            
            
            
               CAPITOLUL II
                  Posibilități de pescuit 
            
            
               Articolul 4
               Alocarea posibilităților de pescuit
            
            
               Cotele autonome ale UE pentru navele de pescuit ale Uniunii, repartizarea cotelor la nivelul statelor membre și, după caz, condițiile legate funcțional de acestea sunt stabilite în anexă. 
            
            
               Articolul 5
               Dispoziții speciale privind alocarea posibilităților de pescuit
            
            
               Alocarea posibilităților de pescuit între statele membre conform prezentului regulament nu aduce atingere:
            
            
               (a)schimburilor efectuate în conformitate cu articolul 16 alineatul (8) din Regulamentul (UE) nr. 1380/2013;
            
            
               (b)deducerilor și realocărilor efectuate în temeiul articolului 37 din Regulamentul (CE) nr. 1224/2009;
            
            
               (c)deducerilor efectuate în conformitate cu articolele 105 și 107 din Regulamentul (CE) nr. 1224/2009.
            
            
               Articolul 6
               Condiții pentru debarcarea capturilor și a capturilor accidentale care nu fac obiectul obligației de debarcare
            
            
               Capturile și capturile accidentale de calcan sunt reținute la bord sau debarcate numai dacă au fost efectuate de nave ale Uniunii care arborează pavilionul unui stat membru care dispune de o cotă, iar această cotă nu a fost epuizată.
            
            
               CAPITOLUL III
                  Dispoziții finale
            
            
               Articolul 7
               Transmiterea datelor
            
            
               Atunci când, în temeiul articolelor 33 și 34 din Regulamentul (CE) nr. 1224/2009, statele membre transmit Comisiei date privind cantitățile debarcate din fiecare stoc de pește, acestea utilizează codurile stocurilor prevăzute în anexa la prezentul regulament.
            
            
               Articolul 8
               Intrarea în vigoare
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               Se aplică începând cu 1 ianuarie 2017.
            
            
               Prezentul regulament este obligatoriu în toate elementele sale și se aplică direct în statele membre.
            
            
               Done at Brussels,
            
         
         
            
               
                     Pentru Consiliu
               
               
                     Preşedintele
               
            
         
         
            
                  
                     (1)
                  Recomandarea CGPM/39/2015/3 de stabilire a unui set de măsuri pentru prevenirea, descurajarea și eliminarea pescuitului ilegal, nedeclarat și nereglementat de calcan în Marea Neagră, adoptată de Comisia Generală pentru Pescuit în Marea Mediterană (CGPM) în cadrul celei de-a 39-a reuniuni anuale (Milano, mai 2015).
               
               
                  
                     (2)
                  Recomandarea CGPM/40/2016/6 de stabilire a unor măsuri de monitorizare științifică, de gestionare și de control al pescuitului de calcan în Marea Neagră (GSA29), adoptată de Comisia Generală pentru Pescuit în Marea Mediterană (CGPM) în cadrul celei de-a 40-a reuniuni anuale (St Julian, mai-iunie 2016).
               
               
                  
                     (3)
                  JO L 19, 19.1.2015, p.1.
               
               
                  
                     (4)
                  JO L 78, 20.3.2013, p.1
               
               
                  
                     (5)
                  Regulamentul (CE) nr. 847/96 al Consiliului din 6 mai 1996 privind introducerea unor condiții suplimentare pentru gestionarea interanuală a totalurilor admise de captură (TAC) și a cotelor de pescuit (JO L 115, 9.5.1996, p. 3).
               
               
                  
                     (6)
                  Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).
               
               
                  
                     (7)
                  Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 343, 22.12.2009, p. 1).
               
               
                  
                     (8)
                  Regulamentul (CE) nr. 847/96 al Consiliului din 6 mai 1996 privind introducerea unor condiții suplimentare pentru gestionarea interanuală a totalurilor admise de captură (TAC) și a cotelor de pescuit (JO L 115, 9.5.1996, p. 3).
               
               
                  
                     (9)
                  Regulamentul (UE) nr. 1343/2011 al Parlamentului European și al Consiliului din 13 decembrie 2011 privind unele dispoziții referitoare la pescuitul în zona Acordului CGPM (Comisia Generală pentru Pescuit în Marea Mediterană) și de modificare a Regulamentului (CE) nr. 1967/2006 al Consiliului privind măsurile de gestionare pentru exploatarea durabilă a resurselor halieutice în Marea Mediterană (JO L 347, 30.12.2011, p. 44).
               
            
      
    ---documentbreak--- 
      
         
               COMISIA EUROPEANĂ
            Bruxelles, 7.12.2016
            COM(2016) 781 final
            ANEXĂ
            la propunerea de
            REGULAMENT A CONSILIULUI
            de stabilire, pentru 2017, a posibilităților de pescuit pentru anumite resurse halieutice și grupe de resurse halieutice din Marea Neagră
            
               
         
         
            
               ANEXĂ
            
            
               la propunerea de
            
            
               REGULAMENT A CONSILIULUI
            
            
               de stabilire, pentru 2017, a posibilităților de pescuit pentru anumite resurse halieutice și grupe de resurse halieutice din Marea Neagră
            
            
               POSIBILITĂȚI DE PESCUIT APLICABILE NAVELOR DE PESCUIT ALE UNIUNII În următoarele tabele sunt stabilite cotele de pescuit (în tone de greutate în viu) pentru fiecare stoc și condițiile legate funcțional de acestea. 
            
            
               Stocurile de pește sunt enumerate în ordinea alfabetică a denumirilor speciilor în limba latină. În scopul aplicării prezentului regulament, următorul tabel de corespondență indică denumirile în limba latină și denumirile comune:
            
            
                     
                        Denumirea științifică 
                     
                  
                  
                     
                        Codul alfa-3
                     
                  
                  
                     
                        Denumirea comună 
                     
                  
               
                     
                        Psetta maxima
                     
                  
                  
                     
                        TUR
                     
                  
                  
                     
                        Calcan
                     
                  
               
                     
                        Sprattus sprattus
                     
                  
                  
                     
                        SPR
                     
                  
                  
                     
                        Șprot
                     
                  
               
                     
                        Specia:
                     
                  
                  
                     
                        Calcan
                     
                  
                  
                     
                        Zona:
                     
                  
                  
                     
                        apele Uniunii din Marea Neagră
                     
                  
               
                     
                  
                  
                     
                        Psetta maxima
                     
                  
                  
                     
                  
                  
                     
                        (TUR/F3742C)
                     
                  
                  
                     
                  
                  
                     
                  
                  
                     
                  
               
                     
                        Bulgaria
                     
                  
                  
                     
                        43,2
                     
                  
                  
                     
                  
                  
                     
                        Aviz analitic pentru stocurile de pește
                     
                     
                        Articolul 3 din Regulamentul (CE) nr. 847/96 nu se aplică.
                     
                     
                        Articolul 4 din Regulamentul (CE) nr. 847/96 nu se aplică.
                     
                     
                  
               
                     
                        România
                     
                  
                  
                     
                        43,2 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Uniune
                     
                  
                  
                     
                        86,4 
                     
                  
                  
                     
                        (1)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Nu se aplică/Niciun acord
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (1)
                              Între 15 aprilie și 15 iunie 2017, nu este autorizată nicio activitate de pescuit, inclusiv transbordarea, luarea la bord, debarcarea și prima vânzare.
                     
                  
               
                     
                        Specia:
                     
                  
                  
                     
                        Șprot
                     
                  
                  
                     
                  
                  
                     
                        Zona:
                     
                  
                  
                     
                        apele Uniunii din Marea Neagră
                     
                  
                  
                     
                  
               
                     
                  
                  
                     
                        Sprattus sprattus
                     
                  
                  
                     
                  
                  
                     
                        (SPR/F3742C)
                     
                  
               
                     
                        Bulgaria
                     
                  
                  
                     
                  
                  
                     
                        8 032,5
                     
                  
                  
                     
                        Aviz analitic pentru stocurile de pește
                     
                     
                        Articolul 3 din Regulamentul (CE) nr. 847/96 nu se aplică.
                     
                     
                        Articolul 4 din Regulamentul (CE) nr. 847/96 nu se aplică.
                     
                     
                  
               
                     
                        România
                     
                  
                  
                     
                  
                  
                     
                        3 442,5
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Uniune
                     
                  
                  
                     
                  
                  
                     
                        11 475
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Nu se aplică/Niciun acord